Pakuotės lapelis: informacija vartotojui

OSCILLOCOCCINUM piliulės, vienadozė talpyklė

Homeopatinis vaistas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 3 dienas Jūsų savijauta nepagerėjo ar net pablogėjo, kreipkitės į gydytoją.

Apie ką rašoma šiame lapelyje?

1.	Kas yra OSCILLOCOCCINUM ir kam jis vartojamas
2.	Kas žinotina prieš vartojant OSCILLOCOCCINUM
3.	Kaip vartoti OSCILLOCOCCINUM
4.	Galimas šalutinis poveikis
5.	Kaip laikyti OSCILLOCOCCINUM
6.	Pakuotės turinys ir kita informacija


1. Kas yra OSCILLOCOCCINUM ir kam jis vartojamas

Virusinių peršalimo ligų simptomams lengvinti.

Indikacijos pagrįstos tik homeopatijos principais. Jei ligos eiga sunkesnė, jos gydymui reikia naudoti kliniškai patikrintas priemones.

Jeigu per 3 dienas Jūsų savijauta nepagerėjo ar net pablogėjo, kreipkitės į gydytoją.


2. Kas žinotina prieš vartojant OSCILLOCOCCINUM

OSCILLOCOCCINUM vartoti negalima:
· jeigu yra alergija veikliajai arba bet kuriai pagalbinei šio vaisto medžiagai (jos išvardytos 6 skyriuje).

Kiti vaistai ir OSCILLOCOCCINUM
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Prieš vartojant bet kokį vaistą, būtina pasitarti su gydytoju arba vaistininku.

Vairavimas ir mechanizmų valdymas
OSCILLOCOCCINUM gebėjimo vairuoti ir valdyti mechanizmus neveikia

OSCILLOCOCCINUM sudėtyje yra sacharozės ir laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti OSCILLOCOCCINUM

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Dozė priklauso nuo ligos stadijos:
· inkubacijos laikotarpiu ir simptomams prasidėjus – 1 dozė, kai tik atsiranda simptomų. Kartoti 2 ar 3 kartus kas 6 valandas; 
· sergant – 1 dozė 2 kartus per parą (geriausiai ryte ir vakare) 1–3 paras.

Jei simptomai tęsiasi ilgiau nei 3 paras, kreipkitės į gydytoją.

Vartojimas vaikams
Prieš vartojimą piliules reikia ištirpinti vandenyje.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti OSCILLOCOCCINUM

Šį vaistą laikykite vaikams nepastebimoje ir nepasiekiamoje vietoje.

Ant dėžutės po „Tinka iki“ ir tūbelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.


6.	Pakuotės turinys ir kita informacija

OSCILLOCOCCINUM sudėtis

-	Veiklioji medžiaga yra laukinių ančių kepenų ir širdžių ekstraktas 200K potencijos. Vienoje dozėje (1 g) yra 0,01 ml laukinių ančių (Anas barbariae) kepenų ir širdžių ekstrakto 200K potencijos.
-	Pagalbinės medžiagos yra sacharozė, laktozė monohidratas.

OSCILLOCOCCINUM išvaizda ir kiekis pakuotėje

Baltos, rutulio formos piliulės.
Dėžutėje yra 6 arba 30 dozių po 1 g (polipropileno tūbelė su polietileniniu kamšteliu).
Ali būti tiekiamos ne visų dydžių pakuotės.

Registruotojas ir gamintojas

Registruotojas
BOIRON
2 avenue de l’Ouest Lyonnais
69510 Messimy
Prancūzija

Gamintojas
BOIRON
20 rue de la Libération
69110 Sainte-Foy-lès-Lyon
Prancūzija

arba

BOIRON
2 avenue de l’Ouest Lyonnais
69510 Messimy
Prancūzija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „Miečys“
Masiuliškių g.15, Sutkūnai
76104 Šiaulių raj.
Tel. +37080012345



Šis pakuotės lapelis paskutinį kartą peržiūrėtas 2021-08-09.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

